Питање:

Поштовани,

Обраћамо Вам се овим путем у складу са чланом 63. став 2. Закона о јавним набавкама, а све у циљу добијања додатних информација или појашњења у вези са припремањем понуде за ЈН 02-37/57-2017-ЈП28 - Радови - Реконструкција објеката ЈКП „Водоканал“  Партија I - Реконструкција фасаде и управне зграде.

Обзиром да као један од додатних услова за технички капацитет захтевате телехендер **(минимално 1** ком), а узимајући под претпоставком да Вам је оваква машина потребна због  дела објекта над којим се изводе радови, а који су неприступачни за рад,занима нас да ли можемо да докажемо услов достављањем аутодизалице или телескопске подизне платформе или зглобне корпе које на потпуно несумњив и јасан начин и технички и функционално одговарају захтеваном услову односно телехендеру? Да ли се наведене машине и опрема могу доказати путем уговора о закупу?

У делу који се односи на кадровски капацитет захтевате вкв или кв браваре, вкв или кв грађевинске раднике, помоћне раднике и возаче, а као доказ за то су МА образац и уговор о раду. Да ли наручилац захтева да бравари, грађевински радници, помоћни радници и возачи буду занимања по радном месту или занимања која су стекли школовањем?

Молимо Вас да нам у складу са чланом 20. став 6. ЗЈН потврдите пријем маила.

Одговор:

1. Уместо телехендера можете да користите и опрему наведену у вашем захтеву за радове на делу објекта на који се не може монтирати скела. У конкурсној документацији је наведено како се доказује технички капацитет, па између осталога пише да се доказује и уговором о закупу.
2. У Уговору о раду је наведено на које се место радник распоређује и на тај начин се врши доказивање кадровског капацитета.

За ЈКП „Водоканал“ Сомбор

Горан Стојшић, дипл.инг